recursal/SuperWikiNEXT-32B huggingface dataset:
**המכון האפריקאי הבין-לאומי** (באנגלית: **International African Institute**; בראשי תיבות: **IAI**) הוא מכון מחקר ללימוד שפות אפריקאיות שנוסד בשנת 1926 בלונדון, תחילה בשם **המכון הבין-לאומי לשפות ותרבויות אפריקאיות** - **IIALC**). פרדריק לוגארד כיהן כיו"ר הראשון (מ־1926 עד מותו ב־1945); המנהלים המשותפים הראשונים היו דידריך הרמן וסטרמן (1926 עד 1939) ומוריס דלאפוס (1926).

המשימה שהציב לעצמו המכון היא "לקדם את השכלת הציבור בנוגע ללימודי אפריקה, שפותיה ותרבויותיה". פעילותו כוללת סמינרים, כתבי עת, מונוגרפיות, אסופּות, ועידוד מחקר באפריקה עצמה.

מאפריל 1929 עד 1950 העניק המכון פרסים על יצירות ספרות בשפות אפריקאיות.

פרסומים
-------

המכון עוסק בהוצאה לאור של פרסומים מדעיים מאז 1927. בין החוקרים שעבודתם פורסמה על ידי המכון: עמנואל אקאמפונג, סמיר אמין, קארין ברבר, אלכס דה ואל, פטריק שאבל, מרי דאגלס, אדוארד אוונס־פריצ'רד, ג'ק גודי, ג'יין גאייר, מוניקה האנטר, ברוניסלב מלינובסקי, ז"ק מתיוס, ד"א מסולו, אכיל מבמבה, תומאס מופולו, ג'ון מידלטון, סיימון אוטנבורג, גד"י פיל, ממפלה רמפלה, אייזק שאפרה, מוניקה וילסון ו־ו"י מודימבה.

מאז 1928 מוציא המכון לאור רבעון בשם **אפריקה**. במהלך שנות ה־50 וה־60, עוזרת העורך הייתה הסופרת ברברה פים.

פרסומי המכון מופיעים במסגרת כמה סדרות, בהן סדרת **ספרייה אפריקאית בינלאומית** וסדרת **סמינרים אפריקאים בינלאומיים**. מכרך 41, בשנת 2011, יוצאת סדרת הספרייה האפריקאית הבינלאומית לאור על ידי הוצאת אוניברסיטת קיימברידג'; כרכים 7–40 זמינים מהוצאת אוניברסיטת אדינבורו.

הארכיונים של המכון האפריקאי הבינלאומי מוחזקים באגף הארכיונים של ספריית בית הספר לכלכלה של לונדון.

בשנת 1928, פרסם המכון את "האלפבית של אפריקה", במטרה להקל על תקנוּן של שיטות כתב מבוססות על הכתב הלטיני לכתיבת שפות אפריקאיות.

קישורים חיצוניים
----------------

* 

* אתר האינטרנט הרשמי של המכון האפריקאי הבין-לאומי
* אתר המכון (באנגלית)
* קטלוג מקוון של פרסומי המכון (באנגלית)

הערות שוליים
------------

1. ↑  Ludwig, Frieder; Adogame, Afe; Ulrich Berner; Christoph Bochinger (2004). *European traditions in the study of religion in Africa*. Otto Harrassowitz Verlag. p. 9. ISBN 3447050020. נבדק ב-17 ביוני 2013. `{{cite book}}`:  (עזרה)
2. ↑  Sow, Alfa I. and Mohamed H. Abdulaziz, "Language and Social Change," Ch. 18 in Ali A. Mazrui (ed.) *Africa Since 1935* (*UNESCO General History of Africa*, Vol. 8). University of California Press, 1993. Pp. 526-7.
3. 1 2  "Publishing". IAI. 17 במאי 2016. נבדק ב-24 בנובמבר 2016. `{{cite web}}`:  (עזרה)
4. ↑  D. J. Taylor (23 במאי 2014). "Barbara Pym: a woman scorned". *The Spectator*. נבדק ב-4 בנובמבר 2019. `{{cite web}}`:  (עזרה)
5. ↑  "The International African Library". OUP. נבדק ב-24 בנובמבר 2016. `{{cite web}}`:  (עזרה)
6. ↑  "International African Library". Edinburgh University Press. נבדק ב-24 בנובמבר 2016. `{{cite web}}`:  (עזרה)
7. ↑  "The International African Library". IAI. 17 במאי 2016. נבדק ב-24 בנובמבר 2016. `{{cite web}}`:  (עזרה)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007263049005171
* ISNI: 0000 0004 0492 5203
* LCCN: n79118123
* NKC: kn20120816001
* Trove: 1127065
* VIAF: 302018719
* WorldCat: lccn-n79118123

 |
**קוטולטה נוסח בולוניה** (באיטלקית: **Cotoletta alla Bolognese**) הוא מאכל מסורתי של בולוניה. המאכל ידוע גם בשם "פטרוניאנה", על שם פטרוניוס, בישוף מהמאה החמישית הקדוש המגן של העיר בולוניה.

מאפיינים
--------

המאכל מורכב מקוטולטה בשר עגל סינטה תחתונה (אנ') או (באיטלקית: scannello או sottonoce) מצופה בקמח, ביצים, ופירורי לחם. המנה מטוגנת תחילה בשומן חזיר או בחמאה, לאחר מכן מכוסה בפרוסת שינקן (פרושוטו) וחופן גבינת פרמזן. בשלב הבא יוצקים למחבת מעט ציר בשר כדי להחדיר טעמים ולהרטיב את המנה. לבסוף אופים בתנור עד שהגבינה נמסה.

המנה מוגשת לעיתים קרובות עם כמהין, במיוחד "טריפולה", כמהין לבן קטן וריחני מהרי האפנינים ליד בולוניה. מדי פעם מוסיפים קצת רסק עגבניות לתבנית האפייה.

מסורת ושמירה תרבותית
--------------------

המתכון הופקד באקדמיה האיטלקית לבישול (איט') בלשכת המסחר של בולוניה ב-14 באוקטובר 2004. (זוהי עמותה תרבות שמטרתה "לשמור, יחד עם מסורות המטבח האיטלקי, את תרבות הציוויליזציה של השולחן, ביטוי חי ופעיל של המדינה כולה", כפי שאמר נשיא העמותה אוריו ורגאן).

ראו גם
------

* קוטולטה נוסח מילנו
* שניצל וינאי
* קוטולטה

ראו גם
------

* Il *Libro di cucina* di Wikibooks contiene **ricette** relative a questo argomento

הערות שוליים
------------

1. ↑  Berardino, Sabino (2017-07-03). "La cotoletta alla bolognese ovvero la "Petroniana" eretica di Lucia Antonelli – Taverna del Cacciatore – Castiglion dei Pepoli (BO)" [The Cotoletta alla Bolognese or the heretical "Petroniana" by Lucia Antonelli - Taverna del Cacciatore - Castiglion dei Pepoli (BO)]. *Luciano Pignataro Wine & Food Blog* (באיטלקית). ארכיון מ-2020-08-05.
2. ↑  "Cotoletta alla Bolognese". *Accademia Italiana della Cucina* (באיטלקית). ארכיון מ-2019-07-03.
3. ↑  "La vera Cotoletta alla Bolognese" (באיטלקית). אורכב מ-המקור ב-2019-07-03. נבדק ב-2021-10-26.
**מייקל סטולברג** (באנגלית: **Michael S. Stuhlbarg**; נולד ב-5 ביוני 1968) הוא שחקן קולנוע ותיאטרון יהודי-אמריקאי. השחקן הראשי בקומדיה השחורה של האחים כהן "יהודי טוב", על תפקידו בסרט היה מועמד לפרס גלובוס הזהב.

ביוגרפיה
--------

סטולברג נולד בלונג ביץ', למשפחה שהייתה חברה בקהילה הרפורמית המקומית. למד משחק בבית הספר ג'וליארד, תיאטרון באוניברסיטת לונדון ובאוניברסיטת קליפורניה בלוס אנג'לס.
לאחר סיום לימודיו הופיע במספר מחזות בהם "מסע ארוך אל תוך הלילה" מאת יוג'ין או'ניל ו-"איש הכריות" עליו זכה בשבחים וב"פרס דרמה דסק".
השתתף בדרמה "אזור אפור", שבמרכזה סיפורו של ניסיון המרד היחיד באושוויץ שיזמה מנהיגות אמיצה של אסירים יהודים שסירבו לצעוד בהכנעה לתאי הגזים.
בסרט גילם אסיר יהודי בשם כהן.

בשנת 2008 גילם את מר ברוק בדרמת הנעורים "אחרי בית ספר" בכיכובו של עזרא מילר. בגיל 41 זכה בתפקיד הראשי בקומדיה השחורה האחים כהן "יהודי טוב". בשל הופעתו המרשימה בסרט היה סטולברג מועמד לפרס גלובוס הזהב לשחקן הטוב ביותר בסרט קומי או מוזיקלי.
ב-2010 התפרסם סטולברג בתפקיד המאפינר היהודי ארנולד רוטשטיין בסדרה "אימפריית הפשע". ב-2015 השתתף בסרט "שובר את הכלים", בסרטו של דון צ'ידל "לפני כולם" ובסרטו של דני בויל "סטיב ג'ובס", והתארח בסדרת הדגל של אמזון "טרנספרנט".

בשנת 2016 שיחק בסרט גיבורי-על מבית מארוול קומיקס, "דוקטור סטריינג'" לצידם של בנדיקט קמברבאץ', צ'ואיטל אג'יופור וטילדה סווינטון. באותה שנה שיחק לצד ג'סיקה צ'סטיין וג'ון לית'גו בסרט המתח "מיס סלואן" בבימויו של ג'ון מאדן. באותה שנה שיחק בדרמת המסתורין "המפגש" לצד איימי אדמס, ג'רמי רנר ופורסט ויטאקר.

בשנת 2017 הופיע בסרטים "קרא לי בשמך", "צורת המים" ו"העיתון". בשנת 2018 שיחק במיני-סדרה "המגדלים הגבוהים", ועל תפקידו היה מועמד לפרס אמי לשחקן המשנה הטוב ביותר במיני-סדרה לשנה זו.

בשנת 2019 שיחק במיני-סדרת הדרמה הבריטית "בגידה", בתור רואו, סוכן מבצעי במשרד האמריקאי לשירותים אסטרטגיים בלונדון, הפקה משותפת של ערוץ 4 ונטפליקס.

בשנת 2020 שיחק בסדרת הטלוויזיה של רשת Showtime "כבודו" המבוססת על סדרת ישראלית באותו שם שיצרו רוני ניניו ושלמה משיח, את ראש משפחת הפשע ג'ימי בקסטר.

בשנת 2021 שיחק בסדרה "דופסיק", ובשנת 2022 שיחק בתור דייוויד רודולף במיני-סדרה של רשת HBO Max "המדרגות*"*; אשר מבוססת על סרט תעודה משנת 2004 באותו השם. בשנה זו שיחק גם בסרט האימה העצמאי "עצמות והכל "(אנ').

קישורים חיצוניים
----------------

ויקישיתוף מדיה וקבצים בנושא **מייקל סטולברג** בוויקישיתוף

* מייקל סטולברג, במסד הנתונים הקולנועיים IMDb (באנגלית)
* מייקל סטולברג, באתר AllMovie (באנגלית)
* מייקל סטולברג, באתר Rotten Tomatoes (באנגלית)
* מייקל סטולברג, באתר Metacritic (באנגלית)
* מייקל סטולברג, במסד הנתונים הקולנועיים KinoPoisk (ברוסית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007457667105171
* BNE: XX4989133
* BnF: cb16959023d (data)
* GND: 142731129
* ISNI: 0000 0001 0670 041X
* LCCN: no2007147758
* NKC: xx0193809
* NTA: 327572191
* SUDOC: 145181782
* VIAF: 146063032
* WorldCat: lccn-no2007147758

 |
חיתוך ז'וליין של צנון וגזר
 חיתוך ז'וליין של בצל סגול לסביצ'ה פרואני
ז'וליין סלרי
**חיתוך ז'וליין** או **חיתוך צרפתי** (בצרפתית: **Julienne**) הוא חיתוך סכין קולינרי שבו חותכים את פריט המזון לרצועות דקות ארוכות, בדומה לגפרורים.

מאפיינים
--------

פריטים נפוצים שיש לחתוך הם גזר, סלרי לרמולד, תפוחי אדמה עבור טוגנים ז'וליין, או מלפפונים עבור ננמיון (אנ') שהוא מנת פסטה קוריאנית .

חיתוך קצוות הירק והשוליים לארבעה דפנות ישרות מקל על יצירת חתך אחיד. גודל וצורה אחידים מבטיחים שכל פלח חתוך כזה מתבשל בצורה אחידה ובאותו קצב. המידה לז'וליין היא 3 מ"מ × 3 מ"מ × 40 מ"מ–50 מ"מ. לאחר חיתוך הז'וליין, הפיכת הגפרורים האלה ב-90 מעלות וחיתוך קוביות דקות נקבל ברונואז (3 מ"מ × 3 מ"מ × 3 מ"מ).

השימוש הראשון הידוע במונח הזה (חיתוך ז'וליין) בדפוס הוא בספר Le Cuisinier Royal et Bourgeois של פרנסואה מאסיאלו (מהדורת 1722). מקור המונח אינו ברור.

לקריאה נוספת
------------

* מנדוֹלינה (חיתוך)

קישורים חיצוניים
----------------

ויקישיתוף מדיה וקבצים בנושא **חיתוך ז'וליין** בוויקישיתוף

הערות שוליים
------------

1. 1 2  *Larousse Gastronomique*. Hamlyn. 2000. p. 642. ISBN 0-600-60235-4.
2. ↑  Manton, Keegan (26 באוקטובר 2021). "Julienne Cut | The Simple Techniques and Applications Explained". *A Life of Mastery*. ארכיון מ-5 ביוני 2023. נבדק ב-16 באוגוסט 2023. `{{cite web}}`:  (עזרה)
פירוש נוסף ערך זה עוסק בתסריטאי אמריקאי. אם התכוונתם לבמאי ומפיק מצמד האחים כהן, ראו האחים כהן.

**איתן כהן** (באנגלית: **Etan Cohen**; נולד ב-14 במרץ 1974) הוא במאי קולנוע ותסריטאי אמריקאי-ישראלי.

ביוגרפיה
--------

כהן נולד בישראל וגדל ביישוב אפרת. בהמשך עברה משפחתו לארצות הברית והוא גדל בעיירה שרון במסצ'וסטס. סיים תואר בקולג' הרווארד שבאוניברסיטת הרווארד.

התסריטים הראשונים שלו שהופקו לסרט, היו עבור סדרת האנימציה של מייק ג'אדג', "ביוויס ובאטהד", בשנים 1995–1997. בסוף שנות ה-90 כתב גם עבור סדרת האנימציה "Recess" וקומדיית המצבים "It's Like, You Know...". הוא המשיך לכתוב עבור פרויקטים של ג'אג', בהם הסדרה "המלך היל" (2001-2005), והסרט "אידיוקרטיה: הטמטום שולט". לאחר מכן כתב פרק עבור סדרת האנימציה הפופולרית "אבא אמריקאי" (2006). ב-2008 כתב לצד בן סטילר וג'סטין ת'רו את התסריט לסרט הפעולה הקומי "רעם טרופי". באותה שנה כתב גם את התסריט לסרט "מדגסקר 2". ב-2012 היה שותף לכתיבת התסריט ל"גברים בשחור 3". בשנת 2015 ביים את סרטו הראשון "נראה אותך אסיר". בשנת 2018 כתב וביים את הסרט הקומי "הולמס & ווטסון". באפריל 2022 יצא סרט "לא רעים בכלל" בו היה שותף לכתיבה. כיום עובד על תסריט לסרט הקומי "Brothers" לצד מייקון בלייר; בו ישחקו ג'וש ברולין וגלן קלוז.

קישורים חיצוניים
----------------

* איתן כהן, במסד הנתונים הקולנועיים IMDb (באנגלית)
* איתן כהן, באתר AllMovie (באנגלית)
* איתן כהן, באתר Box Office Mojo (באנגלית)
* איתן כהן, במסד הנתונים הקולנועיים KinoPoisk (ברוסית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007322410505171
* BNE: XX4662752
* BnF: cb16255431z (data)
* GND: 1026448913
* ISNI: 0000 0001 1762 8572
* LCCN: n2007065453
* NKC: xx0255466
* NLK: KAC201521574
* SNAC: w6w170zf
* SUDOC: 147457041
* VIAF: 51143391
* WorldCat: lccn-n2007065453

 |
**פלוקונאזול** (**fluconazole**) היא תרופה אנטי פטרייתית, המשתייכת למשפחת הטריאזולים (triazole).
פלוקונאזול מעכב את הפעולה של האנזים 14α-sterol demethylase וכך מדכא ביוסינתיזה של ארגוסטרול שהוא מרכיב חיוני לבניית ממברנת התא של פטריות.

תכונות כימיות
-------------

פלוקונאזול מסיס במים ומסוגל לחצות את מחסום הדם-מח.

מנגנון פעולה
------------

פלוקונאזול מעכב את פעילותו של 14α-sterol demethylase הפטרייתי, האחראי על המרת לנוסטרול לארגוסטרול. בהיעדר כמות מספקת של ארגוסטרול ממברנת התא הפטרייתי אינה יציבה מה שמביא לחוסר איזון אוסמוטי ולמוות תאי. פלוקונאזול היא תרופה פונגוצידית- משמע מביאה למות הפטרייה ולא לעצירת התרבותה.

טווח פעולה
----------

לפלוקונאזול טווח טיפולי רחב המכסה:

* Criptococcus neoformans
* קנדידה (Candida)
* Blastomycosis
* Histoplasmosis
* Coccidioidomycosis

פלוקונאזול אינו יעיל כנגד Aspergillus

שימושים קליניים
---------------

פוקונאזול הוא האנטי-פטרייתי בעל הפעילות החלשה ביותר מבין משפחת האזולים, על אנזימי כבד.
עובדה זו הופכת אותו לבטוח לשימוש במינונים גבוהים (אינדקס תרפואטי גבוה).
פלוקונאזול משמש ל:

* קנדידה עורית ושל הריריות (מוקוזה).
* טיפול בדלקת קרום המח על רקע פטרייתי (חוצה את מחסום הדם-מח)
* זיהומים בנרתיק

פלוקונאזול משמש גם כטיפול מניעתי (פרופילקסיס) לזיהומים פטרייתיים בחולים לאחר השתלת מח עצם ובחולי סינדרום כשל המערכת החיסונית-AIDS, אבל הופעתן של פטריות עמידות מעלות בסימן שאלה את אסטרטגיית הטיפול הזו.

תופעות לוואי
------------

כשאר האזולים, פלוקונאזול רעיל לכבד (hepatotoxy), ורצוי לעקוב אחרי תפקודי כבד. תופעות הלוואי יכולות לכלול:

* כאבי בטן
* שלשולים
* שינויים באנזימי כבד
* צהבת - נדיר

קישורים חיצוניים
----------------

ויקישיתוף מדיה וקבצים בנושא **פלוקונאזול** בוויקישיתוף

**הבהרה:** המידע בוויקיפדיה נועד להעשרה בלבד ואינו מהווה ייעוץ רפואי.
שגיאות פרמטריות בתבנית:מקורות   
פרמטרי חובה [ נושא ] חסרים 



האחאל-טקה הוא סוס טורקמני. לגזע זה מוניטין של מהירות וסיבולת, אינטליגנציה ומעיל פרווה בעל ברק מתכתי ייחודי שהוביל לכינוי שלהם 'סוסי זהב'. סוסים

אלה מותאמים לתנאי אקלים קשים ונחשבים לאחד מגזעי הסוסים העתיקים ביותר הקיימים. כיום יש סביבות 6,600 אחאל-טקים, רובם בטורקמניסטן, אם כי הם נמצאים גם באירופה וצפון אמריקה. ישנן מספר תיאוריות בנוגע למקורו של האחאל-טקה. אחת מהן היא שהאחאל-טקה הוא צאצא לגזע המכונה הסוס הטורקמני, בעוד יש כאלה הטוענים שהם אותו גזע. שבטי טורקמניסטן גידלו באופן סלקטיבי את הגזע והשתמשו בו לפשיטה. הגזע שימש במאבק שנכשל נגד האימפריה הרוסית.

היסטוריה
--------

לפי מספר תיאוריות אבותיו של האחאל-טקה עשויים להיות גזע סוסים שנכחד שחי לפני כ-3,000 שנה הידוע בשם סוס הניסאי. מקורו האמיתי של גזע זה עדיין לא ידוע.

אנשי שבט בטורקמניסטן השתמשו בסוסים לראשונה עבור פשיטה. הסוסים היו רכושם היקר ביותר מאחר שהיו חיוניים עבורם. סוסים נוהלו ואומנו בדרכים ספציפיות מאוד. בעוד שסוסות וסייחים היו חופשיים לחפש מזון, הסוסים הזכרים שומשו לפשיטות. לפני כל פשיטה הסוסים הזכרים היו עוברים דיאטה דלילה כדי להכין אותם לדהירה ארוכה במדבר ללא מים וכמעט ללא מזון. 

סוסי האחאל-טקה כונו סוסים אלוהיים או קדושים על ידי הרוסים ובסין הם כונו סוסים שמימיים.

ב-1881 הפכה טורקמניסטן לחלק מהאימפריה הרוסית. שבטי טורקמניסטן נלחמו, אך לבסוף הפסידו. הגנרל הרוסי, אלכסיי קורופטקין, פיתח חיבה לסוסים והקים חוות גידול לאחר המלחמה. הגזע סבל מאוד כאשר ברית המועצה שחטה סוסים עבור תעשיית הבשר. בשלב מסוים נותרו רק כ-1,250 סוסים והיצוא מברית המועצות נאסר.

בתחילת המאה העשרים היה ניסיון הכלאה בין גזעי סוסים לאחאל-טקה בניסיון ליצור סוס מרוצים בהיר בעל סיבולת. אך הגזעים שנוצרו בעקבות ההכלאות לא היו עמידים כמו האחאל-טקה ורבים מהם מתו.

מאפיינים
--------

סוס אחאל-טקה בצבע מפרץ (הצבע הנפוץ ביותר)
האחאל-טקה הוא גזע בגודל בינוני, בדרך כלל עומד על 144 עד 160 ס''*מ בשכמות עם משקל בין 430 ל-500 ק''*ג. צבעי מעיל הפרווה שלו משתנים במידה רבה. הנפוצים ביותר הם בצבע מפרץ (כ-40% מכל הסוסים) בצבע דאן (כ-22% מכל הסוסים) בצבע שחור (כ-12% מכל הסוסים) צבעים אחרים כוללים שמנת, אפור וצהוב. למעיל הפרווה יש לעיתים קרובות ברק מתכתי אופייני, אשר יכול ליצור אפקט זהב יוצא דופן. יש מומחים הטוענים שברק זה סיפק הסוואה במדבר. ראשו מעודן בעל פרופיל נמוך או קמור מעט, אוזניו ארוכות ולפעמים בצורת שקדים, רעמתו וזנבו דלילים בדרך כלל. גבו ארוך, שרירי קלות ושטוח וצווארו ארוך וזקוף. לאחאל-טקה יש כתפיים משופעות ועור דק. הוא סוס קשוח ועמיד.

ספורט שבו הגזע משתתף
--------------------

בשל האתלטיות הטבעית שלו, האחאל-טקה יכול להיות סוס ספורטיבי מצוין ויכול להשתתף בדרסאז', בקפיצות ראווה, במרוצים וברכיבת סיבולת.

גלריה
-----

* פסל של סוס אחאל-טקהפסל של סוס אחאל-טקה
* גלויה ובה מופיע סוס אחאל-טקהגלויה ובה מופיע סוס אחאל-טקה
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
*

קישורים חיצוניים
----------------

ויקישיתוף מדיה וקבצים בנושא **אחאל-טקה** בוויקישיתוף

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007563902705171
* GND: 1059565099

 |

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"אחאל-טקה"**.
מנדולינה המשמשת לחיתוך גזר
**מנדולינה** (בצרפתית: Mandoline), היא כלי קולינרי המשמש לחיתוך כללי ולחיתוך ז'וליין, עם אביזרים מצורפים מתאימים, המכשיר יכול לבצע גם חיתוך גלי.

עיצוב
-----

 
מנדולינה מורכבת משני משטחי עבודה מקבילים, שאחד מהם ניתן לכיוון גובה. פריט המזון מוחלק לאורך המשטח המתכוונן עד שהוא מגיע ללהב המותקן על המשטח הקבוע, בפריסה שלו והוא נופל לכלי איסוף.

להבים אחרים בניצב ללהב הראשי מורכבים לעתים קרובות כך שהנתח נחתך לרצועות. חיתוך הז'וליאן במנדולינה אפשרי במספר רוחבים ועוביים. עם המנדולינה ניתן להכין

* חיתוך פרוסות
* חיתוך וופל
* חיתןך גלי
* חיתוך ז'וליין
* חיתוך קוביות

שלירקות ופירות מוצקים.

עם מנדולינה, הפרוסות הן בעובי אחיד, מה שחשוב עם מאכלים מטוגנים בשמן עמוק או אפויים (למשל חטיף תפוחי אדמה) וכן להצגה. פרוסות יכולות להיות דקות מאוד, ולהיעשות מהר מאוד, עם פחות מיומנות ומאמץ משמעותית ממה שנדרש אם חותכים בסכין או בלהב אחר.

תפעול
-----

מנדולינה משמשת לחיתוך ופריסה של מזון (עם הגנה מסוימת על האצבעות) לאורך מישור משופע מתכוונן לתוך להב אחד או יותר. בדגמים מסוימים חותכים להבים אנכיים לייצור ז'וליאן, או משתמשים בלהב גלי שמייצר חתכים גליים. בדגמים אלו רבע סיבוב לאוכל בין מעבר למעבר מייצר קוביות וחתכי וופל.

מנדולינה עלולה לגרום לפציעה חמורה אם לא משתמשים בה נכון.

ראה גם
------

* מעבד מזון - קוצץ מזון באמצעות מנוע במספר דרכים.
* מגררת - מייצרת חתיכות קטנות יותר מאשר יריעות דקות.
* *Kezuriki* - גרסה יפנית, משמשת לגילוח *katsuobushi*, בלוקים מיובשים של טונה ג'ק-ג'ק.
* פורס בשר – כלי המשמש לחיתוך בשרים ומוצרי מעדניות אחרים.
* Microplane - משמש לגרימת פריטי מזון שונים.
* מיקרוטום - המקבילה בדרגת מעבדה, לעובי חיתוך עדין בהרבה.
* *Oroshigane* - פומפיה המשמשת בבישול יפני.

הערות שוליים
------------

קישורים חיצוניים
----------------

* סקירת חלקי מנדולינה

1. ↑  תבנית:MerriamWebsterDictionary
2. ↑  "mandoline - Definitions from Dictionary.com". *dictionary.reference.com*. אורכב מ-המקור ב-2007-05-13.
3. 1 2  "Mandolines and Slicers". *www.fantes.com*.
4. ↑  "Are You Making This Dangerous Mistake With Your Mandoline Slicer?". 22 באוגוסט 2018. `{{cite web}}`:  (עזרה)
5. ↑  Newman, Maria (15 בינואר 2013). "Adding Convenience and Danger" – via NYTimes.com. `{{cite web}}`:  (עזרה)
בנקניקיות טיגון במחבת ניתן לעשות שימוש בשומן המובנה של הבשר.
טיגון במחבת של קלחי תירס
טיגון נקניקיות בשומן עצמי
**טיגון במחבת** (באנגלית: **Pan frying**) הוא סוג של טיגון מזון המאופיינת בשימוש במינימום שמן או שומן לבישול (לעומת טיגון רדוד או טיגון עמוק)

מאפיינים
--------

הטיגון המחבת מתבצע בדרך כלל, תוך שימוש בכמות מספקת של שמן/שומן רק לשימון המחבת. במקרה של מזון שמנוני כמו בייקון, ייתכן שלא יהיה צורך בכלל להוסיף שמן או שומנים. כצורת טיגון, הטכניקה מסתמכת על שמן או שומן כתווך להעברת חום ועל טמפרטורה וזמן נכונים, כדי לא לבשל יתר על המידה או לשרוף את האוכל. טיגון במחבת יכול לשמש לשמירה על הלחות במזונות כמו בשר ופירות ים. יש להפוך את האוכל בדרך כלל לפחות פעם אחת, כדי להבטיח ששני הצדדים מבושלים כראוי.

פרטים ספציפיים
--------------

טיגון במחבת מתבצע בחום נמוך יותר מאשר הקפצה. הסיבה לכך היא שהמזון לטיגון במחבת - כגון חזה עוף, סטייק, צלעות חזיר או פילה דג - אינו נחתך לחתיכות קטנות לפני הבישול. לכן טיגון מזון כזה דורש חום נמוך יותר, כדי שהחלק החיצוני של המזון לא יתבשל יתר על המידה עד שהחלק הפנימי יגיע לטמפרטורה המתאימה וכן כדי לשמור על מזון במצב לח. עם זאת, השמן תמיד צריך להיות חם מספיק כדי להבטיח שהלחות במזון תוכל לברוח בצורה של אדים. עוצמת האדים היוצאים מונעת מהשמן להיספג במזון. משתמשים באותה כמות שמן כמו להקפצה - והיא מספיקה כדי לזגג את המחבת.

כלים
----

 בשר ברווז מטוגן במחבת
כלי בישול רדוד יותר משמש לטיגון במחבת יותר מאשר לטיגון עמוק. עם זאת, שימוש במחבת עמוקה עם כמות קטנה של שמן, חמאה או שומן בייקון מפחית נתזים. כלי בישול צפוף יותר עדיף על מחבת פחות צפופה מכיוון שהמסה הנוספת תשפר את ויסות הטמפרטורה. ניתן להשתמש במחבת חשמלית באופן אנלוגי לטיגון עמוק חשמלי, ולרבים מהמכשירים הללו יש תרמוסטט כדי לשמור על הנוזל (במקרה זה, השמן) בטמפרטורה הרצויה.

ציפוי בפירורי לחם
-----------------

מזונות לטיגון במחבת מצופים לפעמים בבלילה או בפירורי לחם. הבלילה מורכבת ממרכיבים יבשים כמו קמח או עמילן תירס בשילוב עם נוזלים כמו חלב, מים או משקאות אחרים. הציפוי בפירורי לחם יכול להיות פשוט כמו לאבק את המזון בקמח או, באופן נפוץ יותר, מה שנקרא "הליך הציפוי בפירורי לחם הסטנדרטי", שכולל תחילה גילגול המזון בקמח (יש לדאוג לנער את העודפים), ואז לטבול אותו בביצה טרופה, ולבסוף להעביר אותו לפירורי הלחם (או לצורה אחרת של ציפוי חיצוני). את האוכל מתבלים במלח ופלפל לפני מריחת ציפוי כלשהו. מתן למזון לנוח 15–30 דקות לפני הטיגון כדי לאפשר לציפוי להיצמד למזון בצורה טובה יותר.

לקריאה נוספת
------------

* טִיגוּן
	+ טיגון בשמן עמוק
	+ טיגון רדוד
	+ מחבת טיגון
* טיגון בהקפצה

קישורים חיצוניים
----------------

ויקישיתוף מדיה וקבצים בנושא **טיגון במחבת** בוויקישיתוף

הערות שוליים
------------

1. ↑  "The Difference Between Saute, Pan Fry and Stir Fry". *The Reluctant Gourmet*. נבדק ב-27 בפברואר 2016. `{{cite web}}`:  (עזרה)
**דקר גוליית פסיפי** (שם מדעי: *Epinephelus quinquefasciatus*) הוא מין דג גדול ממשפחת הדקריים החי במים הטרופיים הרדודים (עד 50 מ') של האוקיינוס השקט לחופי אמריקה בטווח שבין מפרץ קליפורניה לפרו.

מאפיינים
--------

מין גדול זה יכול להגיע לאורך מרבי של 2.5 מטר ולמשקל מרבי של 363 ק"ג, אך לרוב קטן יותר. הוא דומה במראהו למין הקרוב, דקר גוליית אטלנטי. הדקר בעל פסים אפורים כהים על רקע בז' מנומר, הסנפירים אפורים והבטן לבנה. הדג איטי יחסית אך בעת תקיפת טרף הוא יכול להגיע לפרץ מהירות גבוה. באופן כללי מדובר בדקר סקרן וחסר פחד מאנשים, מה שהופך אותו לעיתים לדיג פופולרי.

זהו דג שוכן שוניות או ספינות טרופות החי בקרבת החופים. הפרטים הצעירים חיים לעיתים בשפכי נהרות עד הבגרות. כמו לדגים נוספים הדקר יכול לשנות את מינו נקבה לזכר, כאשר הוא מגיע לגודל מסוים. הנקבות מגיעות לבגרות מינית בגיל מאוחר יותר (4–6 שנים) ובאורך רב יותר מהזכרים (באורך ממוצע של 1,225 מ"מ). הדקר משריץ באזור פני המים בחבורות גדולות של זכרים ונקבות.

דג זה הוא טורף של דגים אחרים, סרטנים, תמנוניים וצבי ים צעירים. הוא עצמו עלול להיטרף בידי ברקודות, מורנות וכרישים גדולים.

קישורים חיצוניים
----------------

ויקישיתוף מדיה וקבצים בנושא **דקר גוליית פסיפי** בוויקישיתוף
* דקר גוליית פסיפי, באתר NCBI (באנגלית)
* דקר גוליית פסיפי, באתר FishBase (באנגלית)
* דקר גוליית פסיפי, באתר GBIF (באנגלית)

הערות שוליים
------------

1. ↑  דקר גוליית פסיפי באתר הרשימה האדומה של IUCN
**שדרות נורז'ול** (בקזחית: **бульвар Нұржол**; נקרא גם: "**שדרות המים הירוקים**" או "**שביל הזוהר**") היא השדרה הלאומית של קזחסטן הממוקמת בעיר הבירה החדשה - אסטנה. במרכזו של מרכז השלטון והעסקים החדש של העיר ההולך ומוקם בגדה השמאלית של נהר אישים בחלק הדרום-מערבי החדש של העיר. המרכז מאופיין בבנייה מונומנטלית, המאפיינת ערי בירה אחרות בעולם.

הקמה
----

הקמת השדרה בידי הנשיא נורסולטן נזרבייב הביאה לידי מימוש את ההחלטה על העברת עיר הבירה מאלמטי לאסטנה שהפכה לבירת המדינה בשנת 1997. החלטה זו הביאה לתנופת בנייה חסרת תקדים בעיר. בקצה המזרחי של השדרה נמצא בית נשיא קזחסטן ובקצה המערבי מצוי מרכז הקניות "חאן שאטיר".

השדרות, כמו גם תוכנית המתאר הכללית של העיר, עוצבו על ידי האדריכל היפני הנודע קישו קורוקאווה. לאורך השדרה שורה של מבנים ארכיטקטוניים מודרניים שנבנו על ידי אדריכלים מקומיים וזרים בעלי שם, ובהם סמלה של העיר אסטנה - מגדל התצפית בייטרק.

לאורך השדרה מצויים משרדי ממשלה, ארכיון המדינה, הספרייה הלאומית של קזחסטן, בית המשפט העליון של קזחסטן, משרד הביטחון, משרד החוץ, משרד התחבורה והתקשורת, חברת הגז הלאומית של קזחסטן, וכן מתחמי מגורים, בנייני משרדים, ומרכזי קניות ובילוי. בשדרה מצויים גם מגוון רחב של שירותים לציבור כגון: חנויות, מסעדות ודוכני מזון, אולמות תצוגה, משרדים ומוסדות ציבור אחרים. במרכז השדרה מצוי שביל רחב להולכי רגל המשולב עם ערוגות פרחים, עצים, ספסלים, מדשאות, מזרקות, ופסלים.

גלריה
-----

* 
* 
* 
* 
* 
*

קישורים חיצוניים
----------------

ויקישיתוף מדיה וקבצים בנושא **שדרות נורז'ול** בוויקישיתוף
* שדרות המים הירוקים באתר Flickr
**קלוטרימאזול** (באנגלית: **Clotrimazole**) הוא תכשיר אנטי-פטרייתי לטיפול מקומי של סוגים שונים של זיהומים פטרייתיים. התרופה יעילה לטיפול בזיהומים פטרייתיים של העור. ניתן למרוח אותה בכפות ואצבעות הרגליים, בתי שחי, מפשעה, קפלי עור ואזורים אחרים של העור ובזיהומי קאנדידה של הפה, הנרתיק או הפין.

קלוטרימאזול התגלה ב-1969.

התרופה קיימת בצורת קרם, תמיסה ותרסיס לטיפול בזיהומי עור, ובצורת פתילות וקרם המוחדרים לתוך הנרתיק. תופעות לוואי בעקבות שימוש בקלוטרימאזול הן נדירות ביותר, אם כי חלק מהמטופלים עלולים לחוש צריבה וגירוי בעור באזור המטופל.

אופן נטילת התרופה הוא כפתילות לנרתיק, קרם ותמיסה לעור. המינון הנהוג לקלוטרימאזול הוא 1–2 פעמים ביום כקרם לנרתיק או פעם ביום לפני השינה כפתילות לנרתיק או 2–3 פעמים ביום כתמיסה וקרם לעור.

זמן הטיפול הממוצע בזיהומי עור פטרייתיים נע בין 2–3 שבועות. על מנת למנוע הישנות הזיהומים הפטרייתיים, בעיקר ברגליים, יש להמשיך את הטיפול במשך שבועיים נוספים לאחר היעלמות סימני המחלה. אם אין הטבה לאחר 4 שבועות, יש לפנות לרופא.

תופעות לוואי
------------

כמו בכל תרופה, השימוש בקרם קלוטרימאזול עלול לגרום לתופעות לוואי בחלק מהמשתמשים. בזמן השימוש בתרופה, עלולות להופיע השפעות לוואי כגון: גירוי קל, הרגשת חום ועקצוץ באזור המטופל. תופעות אלו חולפות בדרך כלל תוך זמן קצר לאחר תקופת ההסתגלות לתכשיר.

יש להפסיק את השימוש ולפנות לרופא אם מופיעות תופעות הלוואי הבאות: רגישות יתר כמו גירוד, אדמומיות, נפיחות, קילופי עור (נדיר).

קישורים חיצוניים
----------------

ויקישיתוף מדיה וקבצים בנושא **קלוטרימאזול** בוויקישיתוף

|  |  |
| --- | --- |
| בקרת זהויות עריכת הנתון בוויקינתונים | 
* GND: 4148092-2

 |
**מוראד מגמאדוב** (ברוסית: **Мурад Магомедов**; נולד ב-25 בספטמבר 1973) הוא כדורגלן עבר רוסי ששיחק בעמדת הבלם וכיום עוזר מאמן מכבי פתח תקווה. מגמאדוב התאזרח כישראלי, והוא השחקן הזר בעל מספר ההופעות הגבוה ביותר בליגת העל הישראלית.

קריירה
------

מגמאדוב נולד במחצ'קלה בירת דאגסטן שבברית המועצות לשעבר (כיום רפובליקת דאגסטן ברוסיה), והוא משתייך לקבוצה האתנית של הקומיקים-המוסלמים. מגמאדוב ייצג את נבחרת רוסיה עד גיל 20, ושיחק ב-1993 בגביע העולם לנבחרות עד גיל 20 ורשם 4 הופעות בודדות, עובדה זו מנעה ממנו לשחק במדי נבחרת ישראל. בשנת 1995 הגיע לישראל והצטרף למכבי פתח תקווה.

מגמאדוב הוא השחקן שספג הכי הרבה כרטיסים אדומים בתולדות הליגה הבכירה בישראל, עם 13 כרטיסים אדומים שנשלפו לחובתו.

ב-7 במאי 2011 פרש מגמאדוב ממשחק פעיל בגיל 38 במשחק במסגרת ליגת העל בין מכבי פתח תקווה לבין הפועל באר שבע, שהסתיים בתיקו 1–1. מגמאדוב מונה לעוזר המאמן של הקבוצה, תחת המאמן הראשי מרקו בלבול.ב-16 באפריל 2012 חזר מפרישתו במשחק ההפסד 0–1 להפועל באר שבע, לאחר שמכבי פתח תקווה נקלעה לתחתית הטבלה. בתום העונה ירדה הקבוצה לליגה הלאומית ומגמאדוב חזר לסגל הקבוצה. בתום עונת 2012/2013, לאחר שמכבי פתח תקווה העפילה בחזרה לליגת העל, הודיע מגמאדוב פעם נוספת על פרישה, וקיבל תפקיד במחלקת הנוער של המועדון.

בנוסף לתפקידו במחלקת הנוער של מכבי פתח תקווה, הצטרף מגמאדוב לסגל קבוצת מכבי עמישב פתח תקווה מליגה א'. ב-2016 הצטרף לקבוצת עירוני בית דגן מליגה ב' וכבש שער בהופעת הבכורה שלו נגד הפועל פרדסיה.

בינואר 2019 מונה מגמאדוב למאמנה של מכבי פתח תקווה, לאחר פיטוריו של אלישע לוי. לאחר כשבועיים סיים את תפקידו כמאמן לאחר שהודה כי לדעתו יש למנות לתפקיד זה מאמן מנוסה יותר.

תארים
-----

מכבי פתח תקווה
* גביע הטוטו: 1999/2000, 2003/2004

קישורים חיצוניים
----------------

* פרופיל, באתר ההתאחדות לכדורגל בישראל
* פרופיל, באתר Transfermarkt
* פרופיל, באתר WorldFootball.net
* פרופיל המאמן, באתר Transfermarkt

הערות שוליים
------------

1. ↑  אשר גולדברג, אובארוב, טרטיאק ומגאמדוב קיבלו אזרחות, באתר הארץ, 3 ביוני 2003
2. ↑  אורי קופר, קסם זר: כך השתנה הכדורגל הישראלי, באתר ynet, 30 באוקטובר 2019
3. ↑  מוסף פתיחת העונה של מעריב, אוגוסט 2011
**ליאוניד (ליאו) קרופניק** (באוקראינית: **Леонід Крупнік**; נולד ב-15 ביולי 1979) הוא כדורגלן עבר יהודי אמריקאי-ישראלי ששיחק בעמדת הבלם.

קריירה
------

קרופניק נולד בחמלניצקי שבאוקראינה. החל את הקריירה הספורטיבית בגיל שש בהתעמלות מכשירים, דווקא, בעוד שכדורגל היה לא יותר מתחביב. בעודו משחק בשכונה עם חבריו, הבחין בו מאמן של קבוצת כדורגל לילדים והציע לו להצטרף לקבוצה.

כאשר היגרה המשפחה בשנות התשעים לארצות הברית, הצטרף לקבוצת הכדורגל של בית ספר תיכון בסן פרנסיסקו ולאחר מכן לזו של מכללת ברקלי, שם סיים תואר ראשון בעבודה סוציאלית. ב-2002 נבחר כ"תגלית השנה" והיה מבוקש על ידי מספר קבוצות בליגת ה-MLS. הוא נבחר בדראפט על ידי הניו יורק מטרוסטארס והוחתם בקבוצה. פציעה מנעה ממנו מלהמשיך לשחק במטרוסטארס. לאחר שהתאושש ממנה הוא השתלב בקבוצה מן הליגה השנייה בארצות הברית, אותה הוביל לרבע גמר הגביע.

ב-2005 הגיע לישראל יחד עם נבחרת ארצות הברית למשחקי המכביה, אותה הוביל עד לשלב הגמר. אחיו של מאמן הכדורגל ראובן עטר הבחין בו ומסר את התרשמותו החיובית לעטר, מאמן מכבי נתניה דאז, אשר החליט לזמן את השחקן למבחנים בקבוצה. כדי להחתימו היה צורך לשחררו מהחוזה שלו בארצות הברית. בסופו של דבר נפתרו הבעיות והוא הוחתם על ידי נתניה. במעמדו אינו נחשב קרופניק לשחקן זר בישראל, מכיוון שהוא בעל אזרחות כפולה, ישראלית ואמריקאית.

ב-2006 עבר מנתניה למכבי הרצליה, יחד עם המנג'ר עטר. לאחר 5 חודשים במכבי הרצליה בהם גילה יכולת טובה, לאחר שהתחלף המאמן, קרופניק עבר לקבוצת בני סכנין שהייתה בליגה הלאומית, איתה העפיל לליגת העל.

ב-17 ביוני 2008 חתם לשלוש עונות במכבי חיפה, בקיץ 2009 עזב קרופניק לניו יורק רד בולס האמריקאית, לאחר שהבין שמעמדו בחיפה ירד. באמצע עונת 2009/2010 חזר קרופניק למכבי נתניה.

ב-5 בפברואר 2013 חתם קרופניק בקבוצת הפועל פתח תקווה מהליגה הלאומית, במדיה שיחק עד תום העונה. לקראת עונת 2013/2014 חתם בקבוצת מכבי אום אל-פחם ובתום העונה ירד עמה לליגה א'.

בקיץ 2014 חתם במכבי יפו מליגה א'. לאחר חצי עונה בקבוצה חתם בינואר 2015 בסקציה נס ציונה מאותה הליגה. ב-12 ביוני 2015 הודיע על פרישה ממשחק פעיל.

קישורים חיצוניים
----------------

* פרופיל, באתר ההתאחדות לכדורגל בישראל
* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net
* פרופיל, באתר FootballDatabase.eu
פירוש נוסף ערך זה עוסק בתחילית. אם התכוונתם לפייסבוק, ראו מטא (חברה).
**מֶטָא** (מיוונית, μετά: מעבר, לאחר) היא תחילית המציינת לרוב הפשטה, הכללה או הסתכלות חיצונית על המושג המופיע אחריה. ברמה האינטואיטיבית, ניתן לומר שהתחילית מטא מציינת "דיבור על".

התפתחות המושג
-------------

המושג מגיע מתחום תורת ההכרה (אפיסטמולוגיה) בפילוסופיה, שם הוא משמש לציון התייחסות מופשטת לנושא מסוים על מנת לבחון אותו מן הצד וללמוד על טבעו. דוגמה לכך היא מטפיזיקה, העוסקת בבחינה של מושגי היסוד של העולם הפיזיקלי והבנת טבעם. כך למשל השאלה "מהו זמן?" היא שאלה מטאפיזית ולא שאלה פיזיקלית.

דוגמה נוספת וחדשה הרבה יותר היא מושג המטא-דאטה, כלומר מידע על מידע. לדוגמה, אם המידע שלנו הוא קובץ תמונה אז המטא-דאטה שלו יכלול נתונים כגון גודל התמונה או המקום והזמן שבו צולמה.

החוקר דאגלס הופשטטר בספרו גדל, אשר, באך השתמש רבות במושג ה-מטא בדיבורו על אזכורים עצמיים ורקורסיה.[דרוש מקור: דרושות דוגמאות ספציפיות מהספר]

בשימוש הרווח, התחילית מטא יכולה להצטרף לכל מושג, ומשמעותה של המילה שתיווצר מכוונת לעיסוק באותו המושג שלא ברמה הפרקטית, אלא בהקשר הרחב שלו. כל למשל משפטן העוסק במטא־משפט לא יעסוק בעולם הדין והחוק, אלא בהקשר וההשפעה של חוקים אלה בחברה והתרבות בה הם נחקקו.

ראו גם
------

* מטא-פילוסופיה
* מטא-הלכה
* מטא-תאוריה

הערות שוליים
------------

1. ↑  פירוש המושג מטא-דאטה, באתר PixelStudy.
**ג'ו גיאו** (באנגלית: **Joe Gyau**; שם מלא: ג'וזף-קלוד גיאו; נולד ב-16 בספטמבר 1992 בטמפה, פלורידה, ארצות הברית) הוא כדורגלן אמריקאי המשחק בעמדת הקשר בסינסינטי מליגת ה-MLS. גיאו ערך בשנת 2014 שתי הופעות במדי נבחרת ארצות הברית.

חיים אישיים
-----------

נולד בטמפה אשר בפלורידה שבארצות הברית, בהמשך גדל במרילנד. גיאו הוא דור שלישי לשחקני כדורגל, סבו, ג'וזף אגיימנג-גיאו היה בלם בנבחרת גאנה ואביו פיליפ היה חלוץ בנבחרת ארצות הברית.

קריירה
------

### קריירת מועדונים

גיאו שיחק עד גיל 15 בקבוצת הילדים של בתסדה רואדראנרס ואז עבר עד גיל 17 לאקדמיה של IMG, לאחר מכן עבר לשחק בקבוצת הנוער של הופנהיים.
באותה שנה עבר גיאו לשחקן בקבוצת המילואים של הופנהיים שם שיחק ב-56 משחקים וכבש תשעה שערים, לאחר שלא קיבל דקות בקבוצה הבוגרת עבר בהשאלה לסנט פאולי שם שיחק ב-15 משחקים בקבוצה הבוגרת ובקבוצת המילואים.
לאחר שסיים את שנת ההשאלה בפאולי חזר להופנהיים שם הופיע לראשונה במשחק בונדסליגה בקבוצת הבוגרים של הופנהיים ב-26 באפריל במשחק מול איינטרכט פרנקפורט שם שיחק 21 דקות במשחק שנגמר בתוצאה 0-0.

ב-30 ביוני 2014 עבר לקבוצת המילואים של בורוסיה דורטמונד.

ב-24 בספטמבר 2014 הופיע לראשונה במדי הקבוצה הבוגרת של בורוסיה דורטמונד כאשר נכנס כמחליף בדקה ה-74 במשחק מול שטוטגרט שנגמר בתיקו 2-2. בינואר 2017 עבר גיאו לזוננהוף גרוסספאך מהליגה הגרמנית השלישית, שם שיחק עונה וחצי בקביעות, והבקיע שישה שערי ליגה ב-46 הופעות.

בקיץ 2018 חתם גיאו בדיסבורג מהבונדסליגה השנייה. גיאו ערך 20 הופעות בעונת 2018/19 בהן הבקיע שני שערים, ולא הצליח למנוע את נשירת המועדון לליגה הגרמנית השלישית.

בקיץ 2019 חתם גיאו בסינסינטי מליגת ה-MLS.

### נבחרת ארצות הברית

גיאו נקרא לראשונה לסגל נבחרת ארצות הברית ב-11 בנובמבר 2012 אך לא שותף.

גיאו הופיע לראשונה ב-3 בספטמבר 2014 במשחק של נבחרת ארצות הברית במשחק ידידות מול נבחרת צ'כיה כשעלה בהרכב.

קישורים חיצוניים
----------------

* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net
* פרופיל, באתר FootballDatabase.eu
פירוש נוסף ערך זה עוסק בסוג של רצח המוני. אם התכוונתם לאדם המכין אוכל, ראו טַבָּח (מקצוע).

אין לבלבל עם אין לבלבל ערך זה עם הערך "רצח המוני".
אנדרטת הנעליים בבודפשט
**טֶבַח** הוא **הרג** או **רצח המוני** ישיר ומכוון, בייחוד של אזרחים לא לוחמים, או אלו שאין ביכולתם להתגונן כראוי. מעשי טבח הוגדרו בעבר כפרעות, במיוחד כשבוצעו נגד יהודים, וכיום מוגדרים לעיתים קרובות כפשעי מלחמה או "זוועות".

טבח אינו משמש לתיאור הריגת לוחמים שבהגדרתם אינם כאלו שאין ביכולתם להתגונן, אלא אם כן התיאור הוא מטפורי – לעיתים קרבות קשים מכונים כ"טבח" בגלל כמות המתים בהם, אף על פי ששני הצדדים היו חמושים. עם זאת, רצח המוני ומכוון של שבויים מוגדר לעיתים קרובות כטבח. כמו כן, השתמשו במילה "טבח" כדי לתאר רצח של אזרחים או חיילי צבא בהיקפים קטנים יותר, אם לאירוע הייתה השפעה פוליטית על אירועים עתידיים אחרים, לדוגמה טבח בוסטון.

בחלק מהמקרים, שרויה חוסר הבחנה בין המונחים של "רצח המוני" ו"מעשי טבח", ואין הגדרה אובייקטיבית למה מהווה "טבח". ארגונים בין־לאומיים הציעו הגדרה רשמית של המונח פשעים נגד האנושות, לא שקולה, שתכלול גם מקרים של רדיפה או התעללות שאינם גורמים למוות; גם "טבח" אינו בהכרח תמיד "פשע נגד האנושות". מונחים חופפים אחרים הם פשע מלחמה, פוגרום, רצח המוני, הרג המוני והרג ללא משפט.

מעשי הטבח והרציחות ההמוניות הגדולות בהיסטוריה היו הניסיונות להשמיד קבוצות אוכלוסייה שלמות או קהילות של אנשים, בדרך כלל על בסיס השתייכותם האתנית או הדתית – חלק מהרציחות ההמוניות הללו נחשבים לרצח עם ואחרים לפשעים נגד האנושות, אך לעיתים קרובות פשעים מסוג זה הובילו להרשעות אחדות או שלא הובילו לאף הרשעה.

מעשי טבח נפוצים בתקופות מלחמה ובייחוד בזמן מלחמת אזרחים. כמו כן, מעשי טבח רבים נערכים בעת ניסיונות לביצוע טיהור אתני או רצח עם (דוגמת השואה, שהיקף מעשי הטבח השיטתי והמוסדר של 10 מיליון נפש במהלכה היו מקרה שלא היה כדוגמתו במאות שנים), בעת ניסיונות של משטרים דיקטטוריים לדכא את האופוזיציה או את הקבוצה האתנית שאיננה משתייכת לקבוצה השלטת, וכן בעת ביצוע פעולות טרור (דוגמת הפיגוע במלון פארק והטבח במסיבת הטבע ליד רעים). מעשי טבח מבוצעים לעיתים גם ללא מניע פוליטי או אחר (כדוגמת הטבח בתיכון קולומביין).

השימוש במילה זו לעיתים שנוי במחלוקת, במיוחד כשהוא נועד לגייס את דעת הקהל הבין־לאומית נגד מבצעי הפשע כביכול. דוגמה לכך הוא השימוש במילה "טבח" לתיאור הקרב בג'נין על ידי סאיב עריקאת (ולאחר מכן על ידי אחרים ברשות הפלסטינית או במסגרת הסרט ג'נין ג'נין). דוגמה נוספת היא כינוי הקרבות ב-13 באוקטובר 1990 בשלהי מלחמת האזרחים בלבנון בין תומכי מישל עון למיליציות הנוצריות האחרות וצבא סוריה כ"טבח", למרות שהתנהלו קרבות די שקולים בין הכוחות.

ראו גם
------

* רצח המוני
* פשע נגד האנושות
* פיגוע התאבדות
* טרור
* פשע מלחמה
* מתקפת שמחת תורה על ישראל

קישורים חיצוניים
----------------

| מיזמי קרן ויקימדיה |
| --- |
| ויקימילון ערך מילוני בוויקימילון: **טבח** |
| ויקישיתוף תמונות ומדיה בוויקישיתוף: **טבח** |

* מעשי טבח, דף שער בספרייה הלאומית

הערות שוליים
------------

1. ↑  Crimes of War – Crimes Against Humanity, web.archive.org, ‏2015-03-20
2. ↑  Scientific Responsibility, Human Rights & Law Program | American Association for the Advancement of Science, www.aaas.org

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007555771605171
* BnF: cb13318917f (data)
* GND: 4300999-2
* LCCN: sh85081954
* NKC: ph392784

 |
**לחמניות כשרות לפסח** הן לחמניות שלא נאפו מקמח שנטחן מאחד מחמשת מיני דגן – חיטה, שעורה, כוסמין, שיבולת-שועל ושיפון – שהחמיץ (תפח).

התחליף הנפוץ ביותר והעתיק ביותר לקמח חיטה, לצורך אפיית לחמניות בתקופת חג הפסח, הוא קמח המצה או תערובת של קמח מצה וקמח תפוחי אדמה.

קמח תופח לפסח
במרוצת השנים, יצרני הקמח הוציאו לשוק תערובות קמחים להכנת מאפים לפסח שנמכרות למעשה במשך כל השנה תחת השם "קמח ללא גלוטן". תערובות אלה מכילות קמח תירס, קמח אורז, קמח כוסמת, קמח חומוס, קמח שקדים, עמילן תירס, קמח טפיוקה, קמח סורגום, קמח דוחן, קמח טף, קמח אמרנט ואף עמילן חיטה ביחסים שונים. לעידוד התפיחה מוסיפים לתערובות אבקת אפייה או שמרים יבשים. בשל הרכבן, חלק מתערובות אלה עשויות להיות כשרות רק ל"אוכלי קטניות". כמוכן אין הסכמה גורפת בין כל הגורמים לגבי כשרותו של קמח החיטה נטול הגלוטן (עמילן חיטה).

כל מתכוני הלחמניות הכשרות לפסח מבטיחים קבלת לחמניות "שלא צונחות, אווריריות, יפות, תפוחות, שלא נופלות מהלחמניות הרגילות", אך בפועל אין בצק עשוי תחליפי קמח חיטה יכול לחקות את מרקמו ואת טעמו של בצק השמרים העשוי קמח חיטה.

הסיבה לכך היא היעדר הגלוטן. גרעיני הדגנים מכילים שני חלבונים, הגלוטמין והגליאדין. ערבוב קמח החיטה עם מים ולישת הבצק שנוצר גורמים להפיכתם של חלבונים אלה לגלוטן אשר יוצר רשת מרחבית בינו לבין חלקיקי העמילן שבקמח. בועיות דו-תחמוצת הפחמן, הנפלטות כתוצאה מפירוק העמילן על ידי השמרים, נכלאות בתוך הרשת ויוצרות בצק אוורירי וגמיש אשר מתקשה באפייה ומקבל צורה יציבה. תפיחתו של הבצק (בתהליך של התססה והחמצה) מעניקה לו את טעמו המיוחד אך גם הופכת אותו ל"חמץ" שאסור לאכילה בפסח.

הערות שוליים
------------

1. ↑  מאת מיקי שמו, לחמניות לפסח של מיקי שמו: מתכון ללחמניות לפסח, באתר השולחן, ‏4 בנובמבר 2015
2. ↑  אוכל טוב, ‏האם זה כשר לפסח?, באתר ‏מאקו‏, 5 באפריל 2023
3. ↑  מנחם ברונפמן, מה בדיוק עושה את החמץ לחמץ? וכיצד הידע המדעי מסייע לפתור השאלה בצורה מפתיעה?, באתר עלי ספר, ‏18 במרץ 2017
4. ↑  מה זה גלוטן ואיך הוא קשור ללחם, באתר האופה, ‏22 באפריל 2018
**אבישי שטרית** (נולד ב-כ"ה בניסן ה'תשל"ח, 2 במאי 1978 בירושלים) הוא שחקן, מדבב ובובנאי.

ביוגרפיה
--------

שטרית נולד בשכונת קריית מנחם בירושלים, השני מבין שישה אחים. אביו עבד בתעשייה האווירית לישראל ואמו בתעשייה הצבאית. כשהיה בן ארבע עברה משפחתו להתגורר בקריית ארבע, שם גדל. כשהיה בן שבע וחצי נפטר אחיו הבכור בטביעה בבריכה. למד בישיבה תיכונית קריית ארבע וישיבת ניר קריית ארבע ושירת בחיל התותחנים במסגרת הסדר. כשהיה בן 17 עברה משפחתו לאלון שבות. למד חינוך ושימש כמורה במשך שלוש שנים.

לאחר מכן עבר לתחום המשחק והחל להופיע במעון ובמגרון, היישוב שבו הוא התגורר, ובהמשך ביישובים נוספים במועצה אזורית מטה בנימין עם שעת סיפור יצירתית. לצד זאת, התפרנס מעבודות תחזוקה וחשמלאות, והחל ללמוד משחק בבית הספר למשחק של תיאטרון אספקלריא.

### קריירת משחק

אבישי כותב טור אישי בעיתון הילדים "אותיות".

אבישי מפעיל בובת תרנגול הודו בשם "פולקע" בתוכניות הסדרה "אסי טוביה וחברים", את בובת הילד שאלתיאל בתוכנית "סיפורי לילה טוב" ואת בובת הגדי "חדגא" ב"עלילות ארץ גושן", שלושתם בערוץ מאיר לילדים. הוא מפעיל גם בובת הילד צור בסדרת הטלוויזיה לילדים "צור משלנו" שמשודרת בערוץ "הידברות".

שטרית מגלם גם את הדמויות של מלאכי השוטר וניסים איש התחזוקה של בית הספר בסדרה אסי טוביה וחברים, ותוכניות נוספות בערוץ מאיר לילדים.

השתתף לצד אסי צובל בהצגה "אסי, פולקע ומטה הקסמים" - הצגה בנושא ערך החברות. ב-2012 שיחק במחזמר "מערת החכמולוגים". ב-2013 שיחק במחזמר "שומר הסיפורים". ב-2014 שיחק במחזמר "שבט אחים". ב-2015 שיחק במחזמר "יוסל'ה קמצן קדוש". ב-2016 שיחק במחזמר "שער הזהב" שכתב וביים ירון כפכפי. ב-2017 שיחק במחזמר "אמריכאן". ב-2023 שיחק ברצים למשנה.

### קריירת דיבוב

ב-2008 השתתף בדיבוב הסדרה "כאוטיק" ששודרה בערוץ הילדים. בין השנים 2009–2011 דיבב את ג'ק אטלס בסדרת הטלוויזיה "יו-גי-הו! - המימד החמישי".

בנוסף הוא מדובב את כל הדמויות בסדרה ''פרשיהו'' בערוץ מאיר לילדים

חיים אישיים
-----------

אבישי נשוי לאפרת ואב לארבעה. מתגורר במעלה מכמש.

קישורים חיצוניים
----------------

* אבישי שטרית, במיזם "אישים" לתיעוד היצירה הישראלית
* סרטונים בערוץ של אבישי שטרית, באתר יוטיוב
* אמציה האיתן, קטן עליו, באתר ערוץ 7, 11 בפברואר 2010
* הרב יואב מלכא, ‏'אינשי בדיחי' - ריאיון עם אבישי שטרית, באתר "ערוץ מאיר", 5 בפברואר 2011 (א' אדר ב' התשע"א)

* עדי (דוד) אהרון, לא רק משחק ילדים, באתר ערוץ 7, 18 במרץ 2010
* רענן זיו, קטן אבל גדול - כשאבישי שטרית בסביבה, 11 באוקטובר 2011 (י"ג חשוון התשע"ב)
* אוה הכימיאן, "הרגשתי שהנפש שלי כלואה", ראיון באתר "הידברות", ספטמבר 2012
* אומן באמונה - אבישי שטרית ובובה מייסעס, סרטון באתר יוטיוב, 19 במאי 2013
* אבישי שטרית: שאלון יהדות+, ראיון באתר "הידברות", נובמבר 2013
* שירה כהן, אבישי שטרית, השרת שהפך לכוכב ילדים: "ידעתי שזה היעוד שלי", ראיון באתר "הידברות", 18 בדצמבר 2014
* מיכל אריאלי, אבישי שטרית: "כשהתבקשתי להפעיל את הבובה של צור, פשוט לא הצלחתי", ראיון באתר "הידברות", 18 ביולי 2017 (כ"ד תמוז ה'תשע"ז)
* "מפעיל בובות? נתחלק 50% ברווחים": גולן אזולאי במפגש משעשע, סרטון בערוץ "הידברות", באתר יוטיוב (אורך: 16:52)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007290778605171
* VIAF: 297476125
* WorldCat (עם VIAF): 297476125

 |
**פרומתאזין** (**Promethazine**) היא תרופה אנטי-היסטמינית ממשפחת הפנותיאזינים המשמשת לטיפול במגוון רחב של מצבים. התרופה משווקת בישראל תחת השמות **פרומתאזין**, **פרותיאזין** ו**פנרגן**.

היסטוריה
--------

פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה.

שימושים רפואיים
---------------

לפרומתאזין שימושים רפואיים רבים. השימוש הראשון והעיקרי של התרופה הוא אנטי-היסטמין, כלומר טיפול בתסמיני אלרגיה כדוגמת נזלת וגירוד. התרופה משמשת גם לטיפול מונע בתסמיני מחלת הנסיעה, כאשר היא נלקחת בדרך כלל כ-30 עד 60 דקות טרם תחילת הנסיעה עצמה. פרומתאזין משמשת גם לטיפול בבחילות והקאות, בטיפול מונע במיגרנות, ובשילוב עם אופיאטים (כדוגמת קודאין) היא משמשת להקלה בתסמיני שיעול. לעיתים התרופה משמשת גם כתרופה פסיכיאטרית נוגדת-חרדה ומרגיעה. לפרומתאזין השפעה אנטי-פסיכוטית קלה יחסית[דרוש מקור].

תופעות לוואי
------------

תופעות הלוואי השכיחות ביותר של התרופה כוללות ישנוניות, יובש בפה, טשטוש בראייה, עייפות ובלבול. במקרים נדירים יותר התרופה עלולה לגרום לצהבת, לדיסקינזיה מאוחרת, לאופוריה (בעיקר בשילוב עם תרופות אחרות)
או לפריחה.

קישורים חיצוניים
----------------

ויקישיתוף מדיה וקבצים בנושא **פרומתאזין** בוויקישיתוף

הערות שוליים
------------

1. ↑  פרומתאזין באתר infomed

**הבהרה:** המידע בוויקיפדיה נועד להעשרה בלבד ואינו מהווה ייעוץ רפואי.
**פניראמין** (INN, שם מסחרי **אויל**, בין היתר) הוא נוגד היסטמנים עם מאפיינים אנטיכולינרגיים שמשמש לטיפול באלרגיות כגון קדחת השחת או סרפדת. יש לו אפקטים חזקים יחסית של הרגעה, ולפעמים יכול להיות בשימוש בגלולות שינה ללא מרשם באופן דומה לאנטי-היסטמינים אחרים כגון דיפנהידראמין. פניראמין בדרך כלל גם נמצא בטיפות עיניים המשמשות לטיפול בדלקת הלחמית אלרגית.

פניראמין עלול לגרום לנמנום, ובמינון גבוהה עלול להוביל להפרעות שינה וגם עלול להוביל להתקפים, במיוחד בשילוב עם אלכוהול אתנול. אנשים הנוטלים קורטיזול בטווח ארוך צריכים להימנע מפניראמין כי זה עלול לגרום להורדת רמות של אדרנלין (אפינפרין), אשר עלול להוביל לאובדן הכרה.

איזומר
------

| אננטיומרים של פניראמין |
| --- |
|  CAS-Nummer: 56141-72-1 |  CAS-Nummer: 23201-92-5 |

קישורים חיצוניים
----------------

ויקישיתוף מדיה וקבצים בנושא **פניראמין** בוויקישיתוף

הערות שוליים
------------

1. ↑  F. v. Bruchhausen, G. Dannhardt, S. Ebel, A. W. Frahm, E. Hackenthal, U. Holzgrabe (Hrsg.): *Hagers Handbuch der Pharmazeutischen Praxis: Band 9: Stoffe P-Z*, Springer Verlag, Berlin, Aufl. 5, 2014, S. 121, ISBN 978-3-642-63389-8.

**הבהרה:** המידע בוויקיפדיה נועד להעשרה בלבד ואינו מהווה ייעוץ רפואי.
**ליאור חפץ** (נולד ב-23 באוקטובר 1976) הוא במאי ותסריטאי ישראלי.

ביוגרפיה
--------

חפץ נולד בהרצליה ולמד בבית ספר תיכון היובל שבעיר.
בשנת 2000 החל ללמוד במחלקה לתקשורת חזותית בבצלאל. בשנת 2002 יצא לחילופי סטודנטים בבית הספר לאומנות חזותית SVA שבניו יורק, שם החליט להתמקד בלימודי קולנוע, וביים את סרטו הראשון "Avenue-X" שנבחר ליצג את בית הספר בפסטיבל קולנוע בינלאומי בגרמניה.

לאחר חילופי הסטודנטים חזר חפץ לבצלאל כדי להשלים את לימודיו, ובשנת 2004 כתב וביים את סרט "אנשי הדומינו" כפרויקט גמר.

לאחר סיום לימודיו פנה ללימודי תואר שני בבימוי ותסריטאות באוניברסיטת דרום קליפורניה "USC" שבלוס אנג'לס. בשנת 2006 ביים את הסרט הקצר "פרמדיק" במסגרת הלימודים באוניברסיטה. באותה שנה כתב וביים את הסרט הקצר "טוב שחזרת הביתה", בכיכובם של לוסי דובינצ'יק ואייל שכטר. הסרט הופק במימון "קרן רותם מוריה" לזכרו של רותם מוריה שנרצח בפיגוע בסיני בשנת 2004. הסרט הוקרן בפסטיבלי קולנוע בינלאומיים ביניהם פסטיבל "Screamfest" בהוליווד.

בשנת 2009 ביים את הסרט הקצר '"פרסטו!"' במימון חברת קוקה-קולה שהיה מועמד לפרס Refreshing Filmmaker's Award. באותה שנה ביים את הסרט הקצר '"הסנדקית"' ("The Godmother") שהוקרן בלמעלה מ-40 פסטיבלי קולנוע בינלאומיים וזכה בעשרה פרסים, ביניהם פרס הבימוי בפסטיבל הקולנוע הבינלאומי שנגחאי, פרס הקהל וסרט הפתיחה בפסטיבל האקדמיה לקולנוע בייג'ינג ופרס הסרט הטוב ביותר בפסטיבל Methodfest.

ב-2019 יצא לאקרנים הסרט "הרפתקה בשחקים" אותו כתב וביים. זהו סרט הרפתקאות לכל המשפחה באורך מלא, המספר על שני ילדים שמוצאים גרוטאה של מטוס הקרב הראשון של חיל האוויר ומחזירים אותו למצב טיסה בעזרתו של טייס ותיק. הסרט נתמך על ידי קרן הקולנוע הישראלי ומפעל הפיס, והופק על ידי חברת אפיקים מאוחדים וסרטי יונייטד קינג. הסרט נעשה בסיועו של חיל האוויר וכולל את מספר השוטים המכילים אפקטים ויזואליים הגדול ביותר שנעשה בארץ עד למועד יציאת הסרט (כ-483 שוטים במספר). הסרט זכה לתגובות נלהבות של הקהל, דורג בטבלת מבקרי הקולנוע של עיתון הארץ כ״חובת צפייה״ ונמכר להפצה בינלאומית. "הרפתקה בשחקים" הוקרן בעשרות פסטיבלים ברחבי העולם וזכה בפרסים הראשונים בפסטיבל הבינלאומי לסרטי ילדים בשיקגו ובפסטיבל הקולנוע בלידס, אנגליה.

ב-2020 יצא הסרט האמריקאי "The Doorman" אותו כתב יחד עם הארי ווינר וג׳ו סוואנסון. הסרט בכיכובם של ז'אן רנו ורובי רוז.

באותה שנה נטל חלק בכתיבת סדרת הדרמה השוטרים, דרמת פשע משטרתית ישראלית שעלתה לשידור ב-25 בינואר 2021 ומשודרת בקשת 12. את הסדרה יצרו רותם שמיר ויובל יפת, בהשראת פרשת השוטרים הנוקמים.

בשנת 2023 לרגל 50 שנה למלחמת יום כיפור, כתב וביים את ״המזח״ המספר את קורותיו של מוצב המזח בחזית הדרום. הפרויקט הופץ כסרט קולנוע ומתוכנן לצאת כסדרת טלוויזיה בת 5 פרקים בכאן 11. הסרט/סדרה הופקו על ידי אפיקים מאוחדים סרטים, כאן 11, סרטי יונייטד קינג, ובתמיכת קרן יהשוע רבינוביץ׳ וקרן גשר.

קישורים חיצוניים
----------------

* אתר האינטרנט הרשמי של ליאור חפץ

* ליאור חפץ, במיזם "אישים" לתיעוד היצירה הישראלית

* ליאור חפץ, במסד הנתונים הקולנועיים IMDb (באנגלית)

* ליאור חפץ, באתר "אידיבי", מאגר הידע העברי לקולנוע ישראלי ועולמי

* ליאור חפץ, באתר ספר הקולנוע הישראלי
* הסרט הקצר לילה בשנקין, סרטון באתר יוטיוב
* {{nrg||כתבה באתר מעריב על הסרט "[[לילה בשנקין|990/893||6|}}]"]

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007402947605171
* VIAF: 23157222827884972214
* WorldCat (עם VIAF): 23157222827884972214

 |
**מפעלי רנה ניימאן** הייתה חברה משפחתית לייצור מצות, שבסיסה בעיר ווסלון שבחבל אלזס, מחוז ריין תחתון, צרפת, בקרבת גבול גרמניה–צרפת. החברה נוסדה בשנת 1850, והיא יצרנית המצות הוותיקה ביותר בצרפת.

החברה הוקמה בקומונה אודרזהיים שבחבל אלזס, מחוז ריין תחתון על ידי סלומון ניימאן. בשנת 1870, לאחר שהחברה הצליחה מאוד מבחינה מסחרית, היא הועברה על ידי סלומון ניימאן ובנו בנוא לעיר ווסלון. בשנת 1919, נכדו של סלומון ניימאן, רנה, שינה את שם החברה ל - **Établissements René Neymann** והתחיל לשווק את המצות גם לציבור הלא יהודי.

ייצור המצות הופסק במהלך מלחמת העולם השנייה, כאשר בעלי המפעל הוגלו, המפעל נסגר והמכונות נגנבו. הייצור התחדש בשנת 1948. בשנות ה-60 וה-70 של המאה העשרים, רוברט ניימאן, בנו של רנה ניימאן, הרחיב את קווי הייצור והכניס מכונות חדשות ומודרניות. החברה התחילה לייצר מצות מקמחים שונים, והקימה קו למוצרים אורגניים. המצות הכשרות לפסח יוצרו בהשגחת הרב הראשי של שטרסבורג.

ב-1 בינואר 1976, הוקמה החברה **Société d'Exploitation des Établissements René Neymann**, **SARL**,בניהולו של ז'אן קלוד ניימן, נינו של המייסד, סלומון ניימן שהופקדה על ניהול מפעלי רנה ניימאן.

כ-62% מייצור החברה נועד לייצוא לאיחוד האירופי, בעיקר לאיטליה, גרמניה, הולנד ושווייץ, אך גם לרוסיה וליפן. מנכ"ל החברה, ז'אן קלוד ניימאן, הסביר כי "הצרכן היפני נראה לנו סקרן לגלות מוצרים חדשים, אבל נשאר תובעני מאוד, רגיש לבריאות ולאקולוגיה" בשנת 2008, החברה השתתפה בדוכן אלזס ביריד האוכל הבינלאומי בשנחאי. החברה לא ייצאה לישראל.

בשנת 2017, בית המשפט המחוזי בעיר סברנה (Saverne), צרפת, החליט על פירוק החברה.

הערות שוליים
------------

1. ↑  Daniel Treiman, From Alsatian town, France's oldest matzah-maker sells to the world, Jewish Telegraphic Agency, ‏2014-04-07 (באנגלית אמריקאית)
2. ↑  Robert NEYMANN
3. ↑  French Corporate - STE EXPL ETS NEYMANN RENE
4. ↑  Redressement judiciaire Societe D'Exploitation Des Etablissements Rene Neymann Fabrique De Pains Azymes à Wasselonne (305350522)

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"מפעלי רנה ניימאן"**.
**dblp** (נכתב גם DBLP) הוא אתר אינטרנט המספק מידע ביבליוגרפי במדעי המחשב. האתר מאוחסן באוניברסיטת טריר שבגרמניה, ומנהלו הוא מיכאל ליי (Michael Ley), מרצה במחלקה למדעי המחשב שם. על פעילותו בתחזוקת האתר זכה ליי בציון לשבח מטעם ה-ACM.

באוגוסט 2014 הכיל האתר מידע על יותר מ-2.6 מיליון מאמרים במדעי המחשב, מאת יותר מ-1.4 מיליון מחברים. האתר מאנדקס את כל כתבי העת החשובים במדעי המחשב, ורבים מקובצי ההרצאות של כנסים במדעי המחשב.

השם dblp היה בתחילת דרכו של האתר ראשי תיבות של DataBase systems and Logic Programming (מערכות בסיס נתונים ותכנות לוגי) – תחומים שבהם התמקד האתר באותה עת. עם התרחבות תחומי העניין המסוקרים באתר שונה פירוש ראשי התיבות ל- Digital Bibliography & Library Project (מיזם ביבליוגרפיה וספרייה דיגיטליים), אך כיום dblp הוא פשוט שם האתר, ללא ייחוס משמעות, וכותרת האתר היא dblp Computer Science Bibliography.

את המידע הביבליוגרפי ניתן לקבל לפי שם המחבר, לפי שם כתב עת – הצגת תוכן העניינים של כל גיליון, ולפי שם כנס – רשימת כל קובצי ההרצאות של הכנס.

קישורים חיצוניים
----------------

* 

* אתר האינטרנט הרשמי של Dblp (באנגלית)
* Dblp, ברשת החברתית אקס (טוויטר)

* Dblp, הבלוג הרשמי

הערות שוליים
------------

1. ↑  What is dblp?, באתר dblp
2. ↑  What is the meaning of the acronym dblp?, באתר dblp